Komisijos pranešimas Europos Parlamentui ir Tarybai dėl EŽŪOGF Garantijų skyriaus išlaidų - Išankstinio perspėjimo sistema Nr. 5–6/2006 /* SEK/2006/1054 galutinis */





[pic] | EUROPOS BENDRIJŲ KOMISIJA | Briuselis, 26.7.2006 SEC(2006) 1054 galutinis KOMISIJOS PRANEŠIMAS EUROPOS PARLAMENTUI IR TARYBAI dėl EŽŪOGF Garantijų skyriaus išlaidų Išankstinio perspėjimo sistema Nr. 5–6/2006 TURINYS 1. ĮVADAS 3 2. PASTABOS DėL 2006 M. BIUDžETO VYKDYMO 3 3. IšVADOS 4 ĮVADAS 1 priede pateikiamas 2005 m. spalio 16 d.–2006 m. balandžio 30 d. faktinis biudžeto vykdymas, kuris lyginamas su išlaidų metmenimis, nubrėžtais pagal rodiklį, nustatytą remiantis 2000 m. rugsėjo 26 d. Tarybos reglamento (EB) Nr. 2040/2000 dėl biudžeto vykdymo tvarkos[1] 7 straipsnio nuostatomis. Pastabos dėl 2006 m. biudžeto vykdymo Toliau pateikiamas trumpas komentaras apie reikšmingiausius skirtumus tarp faktinio ir rodikliu numatyto 2006 m. biudžeto vykdymo lygio įvairiems sektoriams (Pastaba: skliausteliuose pateikiamas faktinis vykdymo lygis: (+) viršytas, (–) nepasiektas). Piniginiai veiksniai Dolerio ir euro kurso santykis Per minėtą laikotarpį patirtose išlaidose atsispindi dolerio ir euro kurso santykio kitimas. Šis kitimas lemia didelę dalį eksporto gražinamųjų išmokų už žemės ūkio produktus, ypač už grūdus ir cukrų, bei tam tikrą valstybių vidaus pagalbą, pavyzdžiui, pagalbą medvilnei. Vadovaujantis Reglamento (EB) Nr. 2040/2000 8 straipsnio 1 dalimi, biudžeto valdymo institucijos priimtas biudžetas buvo parengtas remiantis vidutiniu JAV dolerio ir euro kursu 2005 m. liepos–rugsėjo mėn., t. y. 1 EUR = 1,22 USD. Reikėtų pažymėti, kad 2005 m. rugpjūčio 1 d.–2006 m. balandžio 30 d. vidutinis kursas apytiksliai buvo 1 EUR = 1,21 USD, t. y. maždaug 1 % žemesnis už kursą, kuriuo remtasi rengiant 2006 m. biudžetą. 1a pozicija: BŽŪP išlaidos (išskyrus kaimo plėtrą) Cukrus (+ 296,9 mln. EUR) Eksportuoto cukraus, už kurį mokamos grąžinamosios išmokos, kiekis žymiai viršija 2006 m. biudžete nustatytą eksporto kiekį. Dėl to padidėtų paprastai mažesnės eksporto grąžinamųjų išmokų išlaidos, nors eksporto grąžinamųjų išmokų normos sumažėtų. Vaisiai ir daržovės (– 109,2 mln. EUR) Valstybės narės sumokėjo visas pagalbos už pomidorų perdirbimą išmokas. Šios išlaidos buvo mažesnės, nes į perdirbimo įmones buvo atvežama mažiau pomidorų. Be to, atrodo, kad valstybių narių mokėjimai gamintojų organizacijų veiklos fondams bus mažesni nei biudžete numatytos išlaidos. Šiuo metu Komisija tikisi, kad įgyvendinus šią priemonę bus sutaupyta biudžeto lėšų vaisių ir daržovių sektoriuje. Pienas ir pieno produktai (– 104,7 mln. EUR) Susiklosčiusios palankios sąlygos vidaus ir išorės rinkose leido Komisijai sumažinti bendrą eksporto gražinamųjų išmokų ir vidaus rinkos pagalbos už skirtingus šio sektoriaus produktus normas, todėl išlaidų buvo mažiau nei paprastai. Komisija numato, kad iki biudžetinių metų pabaigos ir toliau bus panaudojama mažiau asignavimų. Tiesioginė pagalba (– 3 036,3 mln. EUR) Tai, kad šiuo metu asignavimų panaudojama mažiau, visų pirma susiję su tiesioginės pagalbos atsiejimu. Tai rodo, kad tam tikros valstybės narės susidūrė su dideliais administraciniais sunkumais nustatant ir sumokant mokėtinas pagalbos sumas, o tai reiškia – ir laikantis rodikliu numatyto mokėjimų tempo. Komisija, remdamasi valstybių narių reguliariai teikiama informacija, atidžiai stebi įgyvendinimą ir atnaujina duomenis. Nepaisant to, kad dar anksti sumuoti galutinius rezultatus, daugelis problemų turėtų būti išspręsta netolimoje ateityje. Tačiau šiuo metu Komisija negali išspręsti problemos, susijusios su tuo, kad šiai priemonei nepanaudojama visų asignavimų. Išvados 1a išlaidų subkategorijoje valstybių narių išlaidoms nuo 2005 m. spalio 16 d. iki 2006 m. balandžio 30 d. panaudota 33 137,8 mln. EUR asignavimų, t. y. 76,6 % turimų asignavimų. Šio laikotarpio bendra nepanaudotų biudžeto asignavimų suma, palyginti su rodikliu, sudarė maždaug 3 107,5 mln. EUR tuo pačiu laikotarpiu, visų pirma skirtų tiesioginės pagalbos biudžeto vykdymui tuo laikotarpiu. 1b išlaidų subkategorijoje asignavimų panaudojimas valstybių narių išlaidoms nuo 2005 m. spalio 16 d. iki 2006 m. balandžio 30 d. sudarė 3 625,1 mln. EUR, t.y. 46,6 % turimų asignavimų. Šiuo metu Komisija tikisi, kad šio sektoriaus asignavimai bus įsisavinti taip, kaip siūloma 2006 m. biudžete. [pic] [pic] [1] OL L 244, 2000 9 29, p. 27.